Eesti kuni 20-aastaste noormeeste korvpallikoondis pidas kolmapäeval Vantaas kontrollmängu sarnaselt eestlastega Euroopa meistrivõistluste  B-divisjoni kuuluva Soomega, keda võideti 63:49 (poolaeg 36:28). Tasavägiselt, kuid pidevalt külaliste väikesel initsiatiivil kulgenud matši saatuse otsustasid peatreener Andres Sõbra ja treener Madis Putko juhendamisel mänginud Eesti koondise õnnestunud vahetused - just pingilt neljandal veerandajal sekkunud mängumehed tõid kohtumisse lõpliku murrangu.